Afrikaner Selfbeskikking Party

Afrikaner Selfbeskikking Party (sic; afgekort: AFRSP) is ’n eenheid van Afrikaner-organisasies en politieke partye wat saam aan die Suid-Afrikaanse algemene verkiesing van 2014 deelgeneem het. Hulle hoofdoel is om uiteindelike selfbeskikking te bekom en vir die regte van die Afrikaner en ander Europese volke te veg.Front Nasionaal: waarom ’n nuwe party nodig is , besoek op 9 Februarie 2014 Die party was vroeër bekend as Front Nasionaal.

Front Nasionaal is op 7 Desember 2013 by Das Gasthaus in Capital Park, Pretoria gestig. Hannes Engelbrecht, ’n joernalis van Potchefstroom en aktivis van die Boere-Krisis-Aksie is as die party se eerste leier verkies.Bekendstelling van die FN, besoek op 9 Februarie 2014 Die Federale Vryheidsparty se kanselier, Willie Cloete, is verkies tot operasionele bestuurder en onderleier. Die Afrikaner Selfbeskikking Party is ’n voortvloeisel uit die Federale Vryheidsparty en is ook so by die Suid-Afrikaanse Onafhanklike Verkiesingskommissie geregistreer.

Front Nasionaal se naam is verander na Afrikaner Selfbeskikking Party in Januarie 2020. 

 Partybeleid 
links|duimnael|160px|Adv. Jurg Prinsloo SC, leier van AFRSP
Die FN se amptelike partybeleid spruit uit die Verenigde Nasies se resolusie 2649 (XXV) van 30 November 1970 wat aan groepe die reg tot selfbeskikking gee:

 die party aanvaar die legitimiteit van onderdrukte mense se reg tot selfbeskikking en om daardie reg na te jaag met enige middels tot hulle beskikking;
 erken die reg van onderdrukte mense om in die uitvoering van hulle reg tot selfbeskikking te vra vir morele en materiële ondersteuning in ooreenstemming met resolusies van die Verenigde Nasies en in die gees van die Handves van die Verenigde Nasies;
 doen ’n beroep op alle regerings wat die reg tot selfbeskikking minag, om daardie reg te erken in ooreenstemming met internasionale strukture en die beginsels en gees van die VN Handves;
 erken dat die verkryging en onthouding van grondgebied vir selfbeskikking ’n oortreding en minagting is van die Handves;
 veroordeel regerings wat die reg op selfbeskikking weerhou van mense wat daarop geregtig is.

 Beginsels 
Die FN staan vir die volgende beginsels:

 Dat in ooreenstemming met Artikel 235 van die Suid-Afrikaanse Grondwet hulle die reg tot selfbeskikking opeis;
 Dat alle diskriminerende wetgewing en praktyke gerig op mense op grond van hulle ras, onwettig verklaar word, met spesiale verwysing na:
 Regstellende aksie
 Swart ekonomiese bemagtiging
 Kwotas in sport en onderwys
 Grondhervorming
 Dat die groep wat hulle reg tot selfbeskikking en uiteindelike onafhanklikheid opeis, as volg gedefinieer word:
 die etniese groep bekend onder die naam "Afrikaner" en/of "Boer" en alle persone van Europese afkoms wat identifiseer met die groep;
 gebaseer op die westerse/Europese lewensbeskouing en karakter wat betref taal, kultuur, gebruike en tradisies, godsdiens en geskiedenis;
 Dat meganismes geskep word waaronder die spesifieke groep in beheer geplaas word van hulle eie geskiedenis, taal, onderwys en kultuurlewe in ooreenstemming met die proporsie tot die hoeveelheid belasting wat betaal word deur die persone wat hulle met die spesifieke etniese groep identifiseer;
 Dat stappe geneem word om ’n grondgebied(e) te identifiseer binne die grense van die huidige Republiek van Suid-Afrika in ooreenstemming met die geskiedenis, demografie en ander faktore; en dat volle onafhanklikheid toegestaan word nadat ’n deeglike studie gedoen is oor grense.Die FN se webtuiste, besoek op 9 Februarie 2014

 Verkiesingsresultate 
duimnael|Plakkate tydens die Suid-Afrikaanse algemene verkiesing van 2014.
 Verkiesing Stemme % Setels 2019 7,144 0.04% - 2014 5,138 0.03% -

 Sien ook 
 Lys van politieke partye in Suid-Afrika

 Verwysings 

 Eksterne skakels 



Kategorie:Politieke organisasies in Suid-Afrika
Kategorie:Afrikanernasionalisme